Lue ohjeet miten toimia, jos löydät maastosta droonin

Kuluneen viikon aikana myös Etelä-Karjalan alueelta on löydetty kaksi isompaa droonia eli miehittämätöntä ilma-alusta.

Sisäministeriö korostaa, että Suomella ei ole sotilaallista turvallisuusuhkaa. Kyseiset droonit voivat kuitenkin olla löydettäessä vaarallisia ja sen vuoksi sisäministeriö on julkaissut selkeät ohjeet, miten toimia, jos löytää maasta tällaisen ilma-aluksen.
- Jos löydät maasta epäilyttävän droonin tai sen osia, siirry turvallisen välimatkan päähän ja soita hätänumeroon 112. Vastaa hätäkeskuspäivystäjän kysymyksiin ja toimi saamiesi ohjeiden mukaan. Älä päästä muita löydetyn esineen lähelle. Älä jaa sijaintiasi tai kuvaa droonista sosiaalisessa mediassa, ministeriön ohjeissa neuvotaan.

Tapausten viestinnästä vastaa poliisi, joten luotettavaa tilannetietoa saa seuraamalla poliisi.fi/etusivu -tiedotteita.

-Mikäli tilanne aiheuttaa pelkoja tai ahdistusta, ei kannata jäädä yksin pohtimaan näitä huolia, johtajaylilääkäri Sari Silventoinen muistuttaa.

Etelä-Karjalan hyvinvointialueen ohjeita ja yhteystietoja yllättäviin mielen päälle käyviin tilanteisiin löydät tästä linkistä.

Poliisin tiedotteet: https://poliisi.fi/etusivu

Sisäministeriön ohje: https://intermin.fi/-/viranomaisten-ohjeita-droonihavaintojen-varalle

Lisätietoja Ekhvan palveluista: Sari Silventoinen, johtajaylilääkäri, sari.silventoinen@ekhva.fi

Miehittämätön ilma-alus eli drooni pudonneena metsään. Arkistokuva: Poliisi